**Հավելված**

**ՀՀ կառավարության 2022 թվականի**

**…… …..-ի N ….-Ն որոշման**

ՄԱՐԴԿԱՅԻՆ ԶՈՀԵՐԻ, ՄԱՐԴՈՒ ԱՌՈՂՋՈՒԹՅԱՆՆ ՈՒ ՇՐՋԱԿԱ ՄԻՋԱՎԱՅՐԻՆ ԶԳԱԼԻ ՎՆԱՍԻ, ԽՈՇՈՐ ՆՅՈՒԹԱԿԱՆ ԿՈՐՈՒՍՏՆԵՐԻ և ՄԱՐԴՈՒ ԿԵՆՍԱԳՈՐԾՈՒՆԵՈՒԹՅԱՆ ԲՆԱԿԱՆՈՆ ՊԱՅՄԱՆՆԵՐԻ ԽԱԽՏՄԱՆ ՀԱՆԳԵՑՆՈՂ ԿԱՄ ՆՄԱՆ ԻՐԱՎԻՃԱԿՆԵՐ ԱՌԱՋԱՆԱԼՈՒ ՎՏԱՆԳԻ ԴԵՊՔՈՒՄ ՀՐԱՏԱՊ ՀԱՄԱՐՎՈՂ ԿԱՐԻՔՆԵՐԻ ԲԱՎԱՐԱՐՄԱՆ ՇՐՋԱՆԱԿՈՒՄ ՇԻՆԱՐԱՐԱԿԱՆ ԱՇԽԱՏԱՆՔՆԵՐԻ ԳՆՄԱՆ ԳՈՐԾԸՆԹԱՑԻ ԿԱԶՄԱԿԵՐՊՄԱՆ ԿԱՐԳ

**I. ԸՆԴՀԱՆՈՒՐ ԴՐՈՒՅԹՆԵՐ**

 1. Սույն կարգով կարգավորվում են «Գնումների մասին» օրենքի (այսուհետ` օրենք) 5-րդ հոդվածի 1-ին մասի 18-րդ կետով նախատեսված` **մարդկային զոհերի, մարդու առողջությանն ու շրջակա միջավայրին զգալի վնասի, խոշոր նյութական կորուստների և մարդու կենսագործունեության բնականոն պայմանների խախտման հանգեցնող կամ նման իրավիճակներ առաջանալու վտանգի դեպքում հրատապ համարվող կարիքների բավարարման շրջանակում շինարարական աշխատանքների գնման գործընթացի կազմակերպման** հետ կապված հարաբերությունները:

2. Գնման գործընթացի առանձնահատկություններով պայմանավորված` Հայաստանի Հանրապետության կառավարության որոշումներով կարող են սահմանվել սույն կարգով չնախատեսված նորմեր:

**II. ԳՆՄԱՆ ԳՈՐԾԸՆԹԱՑԸ**

 **3. Սույն կարգով նախատեսված գնման գորըծնթացի կազմակերպման նկատմամբ կիրառվում են Հայաստանի Հանրապետության կառավարության 2017 թվականի մայիսի 4-ի N 526-Ն որոշմամբ հաստատված կարգի պահանջները, հաշվի առնելով հետևյալ առանձնահատկությունները՝**

 **1)** պատվիրատուի ղեկավարը հաստատում է նախաորակավորման հայտարարության (այսուհետ՝ նաև հայտարարություն) տեքստը, որով սահմանվում է՝

ա. պատվիրատուի անվանումը և գտնվելու վայրը.

բ. նախաորակավորման ընթացակարգի ծածկագիրը.

գ. գնման առարկայի բովանդակության համառոտ շարադրանքը.

դ. նախաորակավորման հայտի պատրաստման և ներկայացման կարգն ու վայրը.

ե. մասնակիցների՝ նախաորակավորման ընթացակարգին մասնակցելու իրավունքին և որակավորմանը ներկայացվող պահանջները և դրանց գնահատման կարգը:

զ. նախնական պայմանագրի կնքման կարգը.

է. պետական գաղտնիք չպարունակող գնումների դեպքում, բացառությամբ նախաորակավորման հայտերի ներկայացման դեպքի, գնման ընթացակարգն իրականացվում է էլեկտրոնային գնումների համակարգի միջոցով, իսկ գնման գործընթացին հետագա մասնակցության իրավունք են ստանում նախաորակավորված մասնակիցները.

2**) պատվիրատուի ղեկավարը** նշանակում է տվյալ գնման գործընթացի քարտուղար.

**3)**հայտարարության տեքստը՝ հայերեն, ռուսերեն և անգլերեն լեզուներով, հաստատվելու օրվան հաջորդող աշխատանքային օրը քարտուղարը այն հրապարակում է տեղեկագրում: Ընդ որում հայտարարությունը գործում է անժամկետ.

4**)** նախաորակավորված մասնակիցը՝

ա. հայտի ապահովումը ներկայացնում է բանկային երաշխիքի կամ կանխիկ փողի ձևով, որի չափը հավասար է գնային առաջարկի հինգ տոկոսին.

բ. եթե ճանաչվում է ընտրված մասնակից, ապա որակավորման ապահովում չի ներկայացնում, իսկ պայմանագրի ապահովումը ներկայացվնւմ է բանկային երաշխիքի կամ կանխիկ փողի ձևով, որի չափը հավասար է պայմանագրի գնի քսան տոկոսին:

2. Պատվիրատուն պետք է երեք աշխատանքային օրվա ընթացքում պատասխանի մասնակցի նախաորակավորման հայտարարության վերաբերյալ պարզաբանումներ տալու հարցմանը: Հարցման և տրված պարզաբանման մասին տեղեկատվությունը պատվիրատուն միաժամանակ հրապարակում է տեղեկագրում:

3. Հայտարարության հրապարակումից հետո նախաորակավորման ընթացակարգին մասնակցելու ցանկություն ունեցող մասնակիցը փաստաթղթային եղանակով կամ հայտարարությամբ նախատեսված պատվիրատուի էլեկտրոնային փոստին ուղարկելու միջոցով պատվիրատուին է ներկայացնում հայտարարությամբ պահանջված փաստաթղթերը:

4. Սույն կարգի 3-րդ կետում նշված փաստաթղթերը պատվիրատուի փաստաթղթաշրջանառության համակարգ մուտքագրվելու կամ էլեկտրոնային եղանակով ստացվելու օրվան հաջորդող հինգ աշխատանքային օրվա ընթացքում, եթե դրանք բավարարում են հայտարարության պահանջներին, պատվիրատուն մասնակցի հետ կնքում է նախնական պայմանագիր և այն կնքելուն հաջորդող աշխատանքային օրը հրապարակում է տեղեկագրում:

5. Նախնական պայմանագրով նախատեսվում է նաև, որ`

1) այն կնքած մասնակցի կողմից հայտի ներկայացումը պարտադիր չէ.

2) հայտը ներկայացվում է ծանուցվելու օրվան հաջորդող հինգ աշխատանքային օրվա ընթացքում.

3) հրավերի հիման վրա նախաորակավորված մասնակիցների կողմից հայտերի ներկայացման, գնահատման, ընտրված մասնակցի որոշման և պայմանագրի կնքման համառոտ պայմանները.

4) մասնակիցը կարող է դադարեցնել նախնական պայմանագիրը՝ դրա մասին գրավոր կամ էլեկտրոնային եղանակով ծանուցելով պատվիրատուին: Նախնական պայմանագրի դադարեցումն ավտոմատ կերպով չի դադարեցնում դրա հիման վրա տվյալ մասնակցի հետ նախկինում կնքված պայմանագրերը: Նախնական պայմանագիրը դադարում է, դրա վերաբերյալ դիմումը պատվիրատուի փաստաթղթաշրջանառության համակարգ մուտքագրվելու օրվան հաջորդող հինգերորդ աշխատանքային օրը: Այդ ընթացքում պատվիրատուն մասնակցի տվյալները հեռացնում է նախնական պայմանագրեր կնքած մասնակիցների ցուցակից:

5) հրավերի հիման վրա հայտ ներկայացնելու դեպքում մասնակիցը պետք է վերահաստատի նախաորակավորման հայտարարությամբ նախատեսված որակավորման պահանջին իր համապատասխանությունը: Մասնակցի որակավորման պահանջին իր համապատասխանությունը համարվում է վերահաստատված, եթե նա հայտով ներկայացնում է դրա մասին գրավոր հայտարարություն:

**III. ՈՐԱԿԱՎՈՐՄԱՆ ՉԱՓԱՆԻՇՆԵՐԸ ԵՎ ԴՐԱՆՑ ԳՆԱՀԱՏՄԱՆ ՊԱՅՄԱՆՆԵՐԸ**

6. Նախաորակավորման հայտարարությամբ նախատեսվում է օրենքի 6-րդ հոդվածի 3-րդ մասի 1-ին կետով նախատեսված որակավորման չափանիշը, որը սահմանվում է հետևյալ կարգով`

1) ճանապարհների հետ կապված շինարարական աշխատանքների դեպքում նախաորակավորման հայտով մասնակիցը ներկայացնում է՝

ա. հայտարարություն՝ հայտը ներկայացնելուն նախորդող հինգ տարիների ընթացքում առնվազն 4-րդ ռիսկայնության աստիճանի ճանապարհների կառուցման կամ վերակառուցման կամ հիմնանորոգման աշխատանքների պատշաճ կատարված և ամբողջովին ավարտված (ավարտական ակտը տվյալ պայմանագրի պատվիրատուի կողմից հաստատված) առնվազն երեք կապալի օբյեկտների վերաբերող պայմանագրեր (ներառյալ համաձայնագրերը) կատարած լինելու մասին: Ընդ որում սույն պարբերությամբ նախատեսված պայմանագրերի հանրագումարը չպետք է պակաս լինի 1,5 միլիարդ դրամից.

բ. սույն ենթակետի «ա» պարբերությամբ նախատեսված պայմանագրերի, դրանցով սահմանված կողմերի հաստատած` աշխատանքների սահմանված ժամկետում կատարումը հավաստող ակտերի (հանձնման-ընդունման արձանագրություն և այլն) և ավարտական ակտի պատճենները.

2) տրանսպորտային օբյեկտների հետ կապված շինարարական աշխատանքների դեպքում նախաորակավորման հայտով մասնակիցը ներկայացնում է՝

ա. հայտարարություն՝ հայտը ներկայացնելուն նախորդող հինգ տարիների ընթացքում 4-րդ ռիսկայնության աստիճանի տրանսպորտային օբյեկտների կառուցման կամ վերակառուցման կամ հիմնանորոգման աշխատանքների պատշաճ կատարված և ամբողջովին ավարտված (ավարտական ակտը պատվիրատուի կողմից հաստատված) առնվազն երեք կապալի օբյեկտների վերաբերող պայմանագրեր (ներառյալ համաձայնագրերը) կատարած լինելու մասին: Ընդ որում սույն պարբերությամբ նախատեսված պայմանագրերի հանրագումարը չպետք է պակաս լինի 1,5 միլիարդ դրամից.

բ. սույն ենթակետի «ա» պարբերությամբ նախատեսված պայմանագրերի, դրանցով սահմանված կողմերի հաստատած` աշխատանքների սահմանված ժամկետում կատարումը հավաստող ակտերի (հանձնման-ընդունման արձանագրություն և այլն) և ավարտական ակտի պատճենները.

3) շենքերի և շինությունների հետ կապված շինարարական աշխատանքների դեպքում նախաորակավորման հայտով մասնակիցը ներկայացնում է՝

ա. հայտարարություն՝ հայտը ներկայացնելուն նախորդող հինգ տարիների ընթացքում 4-րդ ռիսկայնության աստիճանի բնակելի կամ հասարակական նշանակության շենքերի կառուցման կամ վերակառուցման աշխատանքների պատշաճ կատարված և ամբողջովին ավարտված (ավարտական ակտը պատվիրատուի կողմից հաստատված) առնվազն երեք կապալի օբյեկտների վերաբերող պայմանագրեր (ներառյալ համաձայնագրերը) կատարած լինելու մասին: Ընդ որում սույն պարբերությամբ նախատեսված պայմանագրերի հանրագումարը չպետք է պակաս լինի 1,5 միլիարդ դրամից.

բ. սույն ենթակետի «ա» պարբերությամբ նախատեսված պայմանագրերի, դրանցով սահմանված կողմերի հաստատած` աշխատանքների սահմանված ժամկետում կատարումը հավաստող ակտերի (հանձնման-ընդունման արձանագրություն և այլն) և ավարտական ակտի պատճենները:

 7. Մասնակիցը նախաորակավորման հայտով կարող է ներկայացնել լրացուցիչ այլ փաստաթղթեր, տեղեկություններ և նյութեր:

8. Պատվիրատուն կարող է ստուգել մասնակցի նախաորակավորման հայտով ներկայացրած տվյալների իսկությունը` օգտագործելով պաշտոնական աղբյուրներից ստացված տվյալներ կամ դրա մասին ստանալով իրավասու մարմինների գրավոր եզրակացությունը: Նման հարցում ուղարկվելու դեպքում համապատասխան պետական և տեղական ինքնակառավարման մարմինները հարցումն ստանալու օրվան հաջորդող երեք աշխատանքային օրվա ընթացքում տրամադրում են գրավոր եզրակացություն: Եթե մասնակցի ներկայացրած տվյալների իսկության ստուգման արդյունքում տվյալները որակվում են իրականությանը չհամապատասխանող, ապա նախաորակավորման հայտը մերժվում է՝ դրա մասին ծանուցելով մասնակցին, որին կցվում է նաև մերժման մանրամասն հիմնավորումները:

9. Նախաորակավորված մասնակիցների նկատմամբ օրենքի 6-րդ հոդվածի 3-րդ մասի 2-րդ, 3-րդ, 4-րդ և 5-րդ կետերով նախատեսված որակավորման չափանիշները, դրանց գնահատման պայմանները, կնքվող պայմանագրի ֆինանսավորման, կատարման և կառավարման պայմանները սահմանվում են օրենքի 15-րդ հոդվածի 4-րդ մասի հիման վրա Հայաստանի Հանրապետության կառավարության կողմից հաստատվող որոշմամբ: